ananddey/assamese-wiki-corpus huggingface dataset:
ডি ৰামানাইডু

]]
ডগ্গুবটি ৰামানাইডু ( ইংৰাজী : Daggubati Ramanaidu ; ৬ জুন ১৯৩৬ – ১৮ ফেব্ৰুৱাৰী ২০১৫) তেলেগু চলচ্চিত্ৰৰ সৈতে জড়িত এজন ভাৰতীয় চলচ্চিত্ৰ নিৰ্মাতা। ১৯৬৪ চনত তেওঁ সুৰেশ প্ৰডাকচন প্ৰতিষ্ঠা কৰে, যি ভাৰতৰ অন্যতম বৃহৎ চলচ্চিত্ৰ নিৰ্মাণ কোম্পানীত পৰিণত হয়। ভাৰতীয় চলচ্চিত্ৰৰ তেওঁ অন্যতম প্ৰভাৱশালী আৰু শক্তিশালী ব্যক্তি আছিল। এজন ব্যক্তিয়ে নিৰ্মাণ কৰা সৰ্বাধিক ছবিৰ বাবেও তেওঁক গিনিজ বুক অৱ ৱৰ্ল্ড ৰেকৰ্ড়ত স্থান দিয়া হৈছে। ভাৰতীয় চৰকাৰী ভাষাত তেওঁ ১৫০ খনতকৈও অধিক ছবি নিৰ্মাণ কৰিছে। ১৯৯৯ চনৰ পৰা ২০০৪ চনলৈ ত্ৰয়োদশ লোকসভাত অন্ধ্ৰ প্ৰদেশৰ বাপাট্লা সমষ্টিৰ পৰা সাংসদ হিচাপেও কাৰ্যনিৰ্বাহ কৰিছিল।

ভাৰতীয় চলচ্চিত্ৰলৈ আগবঢ়োৱা অৱদানৰ স্বীকৃতি স্বৰূপে ২০১২ চনত ৰামনাইডুক ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰা হয়। ২০০৯ চনত তেওঁক ভাৰতীয় চলচ্চিত্ৰৰ সৰ্বোচ্চ সন্মান দাদা চাহেব ফাল্কে বঁটা প্ৰদান কৰা হয়। তেলেগু চলচ্চিত্ৰলৈ আগবঢ়োৱা অৱদানৰ বাবে তেওঁ ৰঘুপতি ভেংকাইয়া বঁটা আৰু ফিল্মফেয়াৰ জীৱনজোৰা সাধনা বঁটা –দক্ষিণ লাভ কৰিছে। ১৯৯১ চনত প্ৰতিষ্ঠা হোৱা ৰামনাইডু চেৰিটেবল ট্ৰাষ্টৰ যোগেদি তেওঁৰ উপাৰ্জনৰ যথেষ্ট অংশ অসংখ্য দানশীল কামত আগবঢ়াইছে।

কৰ্মজীৱন

১৯৬৩ চনত ৰামনাইডুৱে তেওঁৰ বন্ধু তাগিৰিছা হনুমন্ত ৰাও, য়াৰলাগদ্দা লক্ষ্মাইয়া চৌধাৰীৰ সৈতে অংশীদাৰিত্ব কৰি ব্যৱসায়িকভাৱে অসফল অনুৰাগমৰ (১৯৬৩) সহ-প্ৰযোজনা কৰে। ইয়াৰ পিছত তেওঁ নিজাকৈ প্ৰডাকচন হাউচ সুৰেশ প্ৰডাকচন স্থাপন কৰে, আৰু ৰামুডু ভীমুডু (১৯৬৪) প্ৰযোজনা কৰে। ১৯৭০ দশকৰ আৰম্ভণিলৈকে তেওঁ তেলেগু ভাষাত প্ৰতিজ্ঞা পালন (১৯৬৫), শ্ৰী কৃষ্ণ তুলাভৰম (১৯৬৬), শ্ৰী জন্ম (১৯৬৭), পাপ কোছম (১৯৬৮) আৰু চেপয় চিন্নয়া (১৯৬৯) আদি ছবি নিৰ্মাণ কৰিছিল। এই সময়ছোৱাত ৰামুডু ভীমুডু তেওঁৰ একমাত্ৰ বক্স অফিচ সফল ছবি আছিল। মাদ্ৰাচত থকাৰ সময়ত তেওঁ বি নাগী ৰেড্ডীৰ পুত্ৰসকলৰ সৈতে অংশীদাৰিত্ব কৰি বিজয়া সুৰেশ কম্বাইনছ নামৰ এটা কোম্পানী গঠন কৰে আৰু সেই প্ৰডাকচনৰ পৰাও কিছুমান ছবি নিৰ্মাণ কৰে। নম্মা কুঝাইণ্ডাগল, তিৰুমংগ্যলম, মধুৰাগীতম, কুঝাইণ্ডাইকাগা আৰু দেইৱা পিৰাৱী হৈছে তেওঁৰ কিছুমান তামিল প্ৰযোজনা, যিবোৰ ১৯৭০ দশকৰ ভিতৰত নিৰ্মাণ কৰা হৈছিল। তেলেগু আৰু তামিল ভাষাত সঘনাই ছবি নিৰ্মাণ কৰি থকাৰ সময়তে তেওঁ কানাড়া, হিন্দী, মালয়ালম, মাৰাঠী, বাংলা, উড়িয়া, গুজৰাটী, ভোজপুৰী, অসমীয়া আৰু পাঞ্জাবী চলচ্চিত্ৰতো নিজৰ শাখা-প্ৰশাখা বিস্তাৰ কৰে। তেওঁৰ হিন্দী ছবিসমূহৰ ভিতৰত আছে দিলদাৰ, তোফা, অনাৰি, হম আপকে দিল মেইন ৰেহতে হ্যায় আৰু আঘাজ।হৈছিল। ৰামানাইডুৱেও কেইখনমান ছবিত অভিনয় কৰিছিল আৰু বেছিভাগ তেওঁৰ নিজৰ প্ৰডাকচনচৰ। ২০০৭ চনৰ তেলেগু ছবি হোপত তেওঁ প্ৰথমবাৰৰ বাবে পূৰ্ণদৈৰ্ঘ্যৰ চৰিত্ৰত অভিনয় কৰিছিল। শৈক্ষিক চাপৰ ফলত কিশোৰ ছাত্ৰ-ছাত্ৰীৰ আত্মহত্যাৰ বিষয়ে বৰ্ণিত ছবিখনে ৫৪তম ৰাষ্ট্ৰীয় চলচ্চিত্ৰ বঁটাত অন্যান্য সামাজিক বিষয়ৰ শ্ৰেষ্ঠ ছবিৰ বঁটা লাভ কৰিছিল।

বঁটা আৰু সন্মান

অসামৰিক সন্মান
পদ্মভূষণ -২০১২
ৰাষ্ট্ৰীয় চলচ্চিত্ৰ বঁটা
শ্ৰেষ্ঠ বঙালী পূৰ্ণদৈৰ্ঘ্যৰ ৰাষ্ট্ৰীয় চলচ্চিত্ৰ বঁটা – অসুখ (১৯৯৯)
তেলেগু ভাষাৰ শ্ৰেষ্ঠ চলচ্চিত্ৰ – ছোগ্গাড়ু (১৯৭৬)
জীৱনজোৰা সাধনা বঁটা- দক্ষিণ (২০০০)

তথ্যউৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:পদ্মভূষণ বঁটা বিজয়ী
শ্ৰেণী:দাদাচাহেব ফাল্কে বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:চলচ্চিত্ৰ প্ৰযোজক
শ্ৰেণী:কৰ্কট ৰোগত মৃত্যু
হেলিকপ্টাৰ

হেলিকপ্টাৰ হৈছে একপ্ৰকাৰৰ ঘূৰ্ণকযুক্ত (Rotor) আকাশীযান যি মাটিৰ পৰা উলম্ব্ভাৱে উঠা নমা কৰিব পাৰে। মাটিৰপৰা উলম্বভাৱে উঠা নমা, আগলৈ-পিছলৈ, সোঁৱে-বাৱেঁ উৰিব পৰা আৰু মাটিৰ ওপৰত একে ঠাইতে ওপঙি থাকিব পৰা আদি ক্ষমতাৰ বাবে বহুতো দুৰ্গম ঠাইলৈও এই আকাশীযানৰ সহায়ত যাব পাৰি, য’ত সাধাৰণ পাখি-যুক্ত আকাশীযান অৱতৰণ কৰাটো অসম্ভব।

ইতিহাস

হেলিকপ্টাৰ শব্দটো ফৰাচী ভাষাৰ হেলিকপ্টেৰে শব্দৰ পৰা আহিছে, যি গ্ৰীক ভাষাৰ ‘হেলিক্স’(বেঁকা), আৰু ‘তেৰণ’(পাখি) শব্দৰ পৰা অহিছে। প্ৰথম ব্যৱহাৰযুগ্য হেলিকপ্টাৰৰ উৎপাদন ১৯৩৬ চনত আৰম্ভ হৈছিল।

খ্ৰীষ্টপূৰ্ব ৪০০ শতিকাতে চীনদেশত এক হাতেৰে উৰাব পৰা খেলনাৰ প্ৰচলন হৈছিল, বাঁহৰ ঠাৰিৰ মূৰত দুখন পাখিযুক্ত এই খেলনাবিধ হাতেৰে জোৰেৰে ঘূৰাই এৰি দিলে ওপৰলৈ উৰি যায় আৰু লাহে লাহে নামি আহে। এই খেলনাবিধেই প্ৰথম উলম্বভাৱে মাটিৰ পৰা উৰিব পৰা যানৰ বাটকটিয়া বুলি কব পাৰি। প্ৰায় ১৪৮০ চন মানত লিঅ’নাৰ্ড দা ভিন্সিয়ে এনে এখন যানৰ নক্সা তৈয়াৰ কৰিছিল যাৰ উৰাৰ নীতিসমূহ হেলিকপ্টাৰৰ লগত বহুত মিলে।

১৭৫৪ চনত মিখাইল লমন’ছ্ভ নামৰ এজন ৰাছিয়ান বিজ্ঞানীয়ে ৰাছিয়ান একাডেমী অৱ ছায়ন্সত স্প্ৰিঙৰ সহায়ত চলা এবিধ ঘূৰ্ণকৰ বিৱৰণ কৰিছিল। ১৭৮৩ চনত খ্ৰীষ্টিয়ান ডি লানয় নামৰ ফৰাচী লোক এজনে বিপৰীত দিশত ঘূৰা দুটা ঘূৰ্ণকযুক্ত এখন যানৰ মদেল নিৰ্মাণ কৰিছিল আৰু ফ্ৰেন্স একাডেমী অৱ ছায়ন্সৰ ছাৰ জৰ্জ কেলীৰ আগত ইয়াৰ প্ৰদৰ্শন কৰিছিল।

এই সময়চোৱাত হেলিকপ্টাৰৰ উৰণ প্ৰণালীৰ ওপৰত বহুতো গৱেষণা হৈছিল যদিও তেনে এখন যানত আকাশত উৰুৱাই ৰাখিব পৰাকৈ শক্তি যোগাব পৰা পাতল ইঞ্জিনৰ আৱিষ্কাৰ হোৱা নাছিল। পোন প্ৰথমে ১৮৬১ চনৰ ফ্ৰান্সৰ গুস্তাভ ডি পণ্টন আমেক’ৰ্ট নামৰ এজন আৱিষ্কাৰকে ভাঁপ ইঞ্জিনত চলা এবিধ মদেল তৈয়াৰ কৰে। হেলিকপ্টাৰ নামটো তেৱেই পোনপ্ৰথমে ব্যৱহাৰ কৰিছিল। অৱশ্যে এই মডেলটো উৰাৰ ক্ষেত্ৰত অসফল হয়। ১৮৭৮ চনত ইটালীৰ এনৰিক’ ফ’ৰলানিনি নামৰ এজন অভিযন্তাই ভাপ ইঞ্জিনৰ সহায়ত এখন যানৰ নিৰ্মাণ কৰে যি মাটিৰ পৰা ১২ মিটাৰ ওপৰলৈ প্ৰায় ২০ ছেকেণ্ড মানৰ বাবে উৰি থকাত সফল হয়।

বিশ্ববিখ্যাত বিজ্ঞানী আৰু আৱিষ্কাৰক থমাছ আলভা এডিছনেও হেলিকপ্টাৰৰ ওপৰত গৱেষণা কৰিছিল। তেৱেই প্ৰথম হেলিকপ্টাৰত অন্তৰ্দাহক ইঞ্জিনৰ ব্যৱহাৰৰ কৰাৰ কথা চিন্তা কৰে। এনেধৰণৰ ইঞ্জিন ব্যৱহাৰ কৰিয়েই জন বেহিল নামৰ এজন আৱিষ্কাৰকে এখন যান নিৰ্মাণ কৰাত সফলতা লাভ কৰে। ১৯০১ চনত তেওঁ নিৰ্মাণ কৰা যানখনে মাটিৰ পৰা আধামিটাৰ ওপৰত উৰিবলৈ সক্ষম হয়। ১৯০৫ চনত এই যানখনে মাটিৰ পৰা ৪ মিটাৰ উচ্চতাত প্ৰায় ১৫০০ মিটাৰ অতিক্ৰম কৰে।

১৯০৬ চনত ফ্ৰান্সৰ দুই ভাই-ককাই জেকুইছ আৰু লুই ব্ৰিগুডে হেলিকপ্টাৰৰ ওপৰত গৱেষণা আৰম্ভ কৰে। ১৯০৭ চনত তেওঁলোকে জাইৰ’প্লেন ১ নামৰ এখন যান নিৰ্মাণ কৰে। এই যানখনে পাইলটসহ মাটিৰ পৰা ২ ফুট উচ্চতাত প্ৰায় এক মিনিট ধৰি উৰাত সফল হয়। অৱশ্যে এই যানখন সুস্থিৰভাৱে উৰিব পৰা নাছিল আৰু চাৰি কোণত ধৰি ৰাখিব লাগিছিল। তথাপি জাইৰ’প্লেন-১ কে হেলিকপ্টাৰৰ প্ৰথম সফল মানৱযুক্ত উৰণ আখ্যা দিয়া হয়। একে বছৰতে ফৰাচী আৱিষ্কাৰক পল কৰ্নোয়ে দুটা ঘূৰ্ণকযুক্ত এখন যান নিৰ্মাণ কৰি উলিয়ায়। ১৯০৭ চনৰ ১৩ নৱেম্বৰত এই যানখনেৰে তেওঁ মাটিৰ পৰা ১ ফুট উচ্চতাত ২০ ছেকেণ্ডৰ বাবে উৰি থাকিবলৈ সক্ষম হয়। এই উৰণ সম্পূৰ্ণভাৱে মুক্ত আছিল, অৰ্থাৎ যানখনক ক’তো ধৰি ৰখা হোৱা নাছিল।

এনেদৰেই বিভিন্ন আৱিষ্কাৰকৰ হাতত বিকশিত হৈ হৈ বৰ্তমান হেলিকপ্টাৰে আজিৰ ৰূপ পাইছেহি।

শ্ৰেণী:বায়ুযান
এশিঙীয়া গঁড়

গঁড় (বৈজ্ঞানিক নাম: Rhinoceros unicornis) এটি স্তন্যপায়ী জন্তু। ইয়াক একচৰ, একশৃংগ, খড়্গী আদি নামেৰেও জনা যায়। পৃথিৱীত বৰ্তমান ৩০০০ মানহে গঁড় আছে আৰু ইয়াৰে প্ৰায় ২০০০ অসমত অৱস্থিত কাজিৰঙা ৰাষ্ট্ৰীয় উদ্যান, পবিতৰা অভয়াৰণ্য আৰু মানাহ ৰাষ্ট্ৰীয় উদ্যানত পোৱা যায়।

বিস্তৃতি

এশিঙীয়া গঁড় প্ৰধানকৈ বাংলাদেশ, ভূটান, ভাৰত আৰু নেপালত দেখা পোৱা যায়। ভাৰতত একালত এই গঁড় ব্ৰহ্মপুত্ৰ, গংগা আৰু সিন্ধু নদীৰ উপত্যকাৰ বনাঞ্চলত উভৈনদী আছিল যদিও বৰ্তমান কেৱল অসম, উত্তৰ প্ৰদেশ আৰু পশ্চিমবংগত সীমিত সংখ্যক গঁড় আছেগৈ। অসমৰ কাজিৰঙা ৰাষ্ট্ৰীয় উদ্যান, মানাহ ৰাষ্ট্ৰীয় উদ্যান, ওৰাং ৰাষ্ট্ৰীয় উদ্যান, পবিতৰা বন্যপ্ৰাণী অভয়াৰণ্য আদিৰ ব্ৰহ্মপুত্ৰৰ পাৰৰ ঘাঁহনি অঞ্চলত বৃহৎ সংখ্যক এশিঙীয়া গঁড় দেখা পোৱা যায়।

দৈহিক গঠন

এশিঙীয়া গঁড়ৰ ওজন প্ৰায় ১৮০০-২৭০০ কিলোগ্ৰাম, উচ্চতা ১.৭৫-২ মিটাৰ আৰু দৈৰ্ঘ্য ৩-৩.৮ মিটাৰ। ইয়াৰ ছালখন ধোঁৱা বৰণীয়া, নোমবিহীন, দেখাত যুদ্ধত ব্যৱহাৰ কৰা বৰ্মৰ দৰে কঠিন। তথ্য অনুসৰি এশিঙীয়া গড়ৰ ছাল ৪ ছেমি পৰ্য্যন্ত ডাঠ হ’ব পাৰে। এই গঁড়ৰ খড়্গ মাথোঁ এটা। ইয়াৰ দৈৰ্ঘ্য প্ৰায় ২০-৬১ ছেমি আৰু ওজন ৩ কিলোগ্ৰাম পৰ্য্যন্ত হয়। এই খড়্গ ভাঙিলে পুনৰ গজিব পাৰে।

আচৰণ

এশিঙীয়া গঁড় মূলতঃ অৰ্ধ জলচৰ। ইহঁতে জলাশয় আৰু পিতনিত চৰি ভাল পায়। ই সাধাৰণতে অকলশৰীয়াকৈ থাকে। কেৱল পোৱালি আৰু মাকেহে একেলগে চৰা দেখা যায়। মতা এশিঙীয়া গঁড়ে নিজৰ ভৌগোলিক পৰিসীমা (territory) ৰক্ষা কৰি চলে আৰু ইয়াৰ ভিতৰত অন্য মতা গঁড়ে প্ৰবেশ কৰিলে হিংস্ৰতাৰে আক্ৰমণ কৰে। মাইকী গঁড়ে অৱশ্যে বিনাবাধাই এনে পৰিসীমাৰ বাহিৰ-ভিতৰ হ’ব পাৰে। এশিঙীয়া গঁড়ে একে ঠাইতে মল ত্যাগ কৰে আৰু এই মলৰ দ’মৰ যোগেদি অন্য প্ৰাণীক নিজৰ ভৌগোলিক পৰিসীমাৰ সংকেত দিয়ে। ইহঁতে সাধাৰণতে এঠাইৰ পৰা আন ঠাইলৈ যাবলৈ একেটা বাট ব্যৱহাৰ কৰে আৰু ভৰিৰ তলুৱাত থকা গ্ৰন্থিৰ পৰা ওলোৱা গোন্ধৰে চিন ৰাখি যায়। এই বাটটোক ‘দণ্ডী’ বুলি কোৱা হয়। ইহঁতৰ শ্ৰবণ আৰু গোন্ধ শক্তি তীব্ৰ কিন্তু দৃষ্টিশক্তি তেনেই দুৰ্বল।

তথ্য সংগ্ৰহ

বাহ্যিক সংযোগ

এশিঙীয়া গঁড় ৰ বিষয়ে দ্য চান‌ডে ইণ্ডিয়ান ৱেবছাইটত সন্নিবিষ্ট তথ্য
The Rhino Resource
International Rhino Foundation: Greater One-Horned Rhino (Rhinoceros unicornis)
Nepal Rhino Conservation
Indian Rhino in Kaziranga National Park Official website
TheBigZoo.com: Greater Indian Rhinoceros
Indian Rhino page at AnimalInfo.org
Indian Rhinoceros page at nature.ca
Page Rhinocéros indien à nature.ca
Indian Rhinoceros page at UltimateUngulate.com
Images, videos and information on the Indian Rhinoceros
Asian Rhino Foundation
Indian army to help prevent rhino poaching

শ্ৰেণী:তৃণভোজী প্ৰাণী
শ্ৰেণী:স্তন্যপায়ী প্ৰাণী
শ্ৰেণী:অসমৰ ৰাজ্যিক প্ৰতীক
শ্ৰেণী:অসমৰ স্তন্যপায়ী বন্যজন্তু
অমাত্য

অমাত্য শব্দটো সংস্কৃত মূলৰ এক নিৰ্ভেজাল উপাধি। এই নামটোৰ উৎপত্তি সংস্কৃত অমাত্য (अमात्य)ৰ পৰা হৈছে, যাৰ অৰ্থ হৈছে কাউন্সিলাৰ বা মন্ত্ৰী।

উল্লেখযোগ্য ব্যক্তি

কাঞ্চন অমাত্য, নেপালী কৰ্মী
লামু অমাত্য, নেপালী নাৰ্ছ
মদন বাহাদুৰ অমাত্য, নেপালী ৰাজনীতিবিদ
মিলন অমাত্য, নেপালী গায়ক
ৰামচন্দ্ৰ পন্ত অমাত্য, মাৰাঠা প্ৰধানমন্ত্ৰী
ৰোনালি অমাত্য, নেপালী মডেল
সিদ্ধিদাস অমাত্য, নেপালী কবি
তুলসী লাল অমাত্য, নেপালী ৰাজনীতিবিদ

তথ্যসূত্ৰ

শ্ৰেণী:উপাধি
লাহৰিঘাট

উত্তৰ-পূব ভাৰতৰ অসম ৰাজ্যৰ মৰিগাঁও জিলাত অৱস্থিত লাহৰীঘাট এখন সৰু চহৰ। "লাহৰিঘাট" নামটো "লাহৰি" আৰু "ঘাট" শব্দৰ পৰা উদ্ভৱ হৈছে, যিবোৰৰ ঐতিহাসিক তাৎপৰ্য আছে আৰু চহৰখনৰ অতীতৰ সৈতে ওতঃপ্ৰোতভাৱে জড়িত।

লাহৰিঘাট নামৰ উৎপত্তি

কিংবদন্তি অনুসৰি আহোম বংশৰ ৰাজত্বকালত এই অঞ্চলত লাহৰি বৰফুকন নামৰ এজন শক্তিশালী মন্ত্ৰীয়ে শাসন কৰিছিল। তেওঁৰ বীৰ কৰ্মৰ বাবে পৰিচিত আছিল আৰু অঞ্চলটোৰ জনসাধাৰণে তেওঁক অতিশয় সন্মান কৰিছিল। এদিন লাহৰি বৰফুকনে চিকাৰ অভিযানত গৈ থাকোঁতে বনৰীয়া জন্তুৰ আক্রমণ কৰি থকা এদল মানুহৰ সন্মুখীন হ’ল৷ লাহৰি বৰফুকনে হস্তক্ষেপ কৰি বনৰীয়া জন্তুৰ পৰা জনসাধাৰণক ৰক্ষা কৰিলে আৰু বিনিময়ত ৰাইজে তেওঁৰ প্ৰতি আনুগত্যৰ প্ৰতিশ্ৰুতি দিলে। তাৰে পৰা ঠাইখনৰ নাম লাহৰিঘাট হ'ল।

অন্য এক জনশ্ৰুতি মতে, গাভৰুৱে বজোঁৱা গগণা বিধক কোৱা হয় লাহৰী গগণা (ৰূপহী)। সময়ত লাহৰি গগণাৰ পৰা মুখ বাগৰি গৈ লাহৰিঘাট হোৱাটো নুই কৰিব নোৱাৰি।

অৰ্থনীতি

বৃহত্তৰ লাহৰীঘাট অঞ্চলৰ বেছিভাগ লোকেই কৃষিজীৱী, কৃষিয়ে হৈছে তেওঁলোকৰ জীৱন নিৰ্বাহৰ সমল। এই অঞ্চলৰ প্ৰধান খেতি হৈছে বৰোধানৰ খেতি।

তথ্য সংগ্ৰহ
অষ্ট্ৰেলিয়া (মহাদেশ)

অষ্ট্ৰেলিয়া পৃথিৱীৰ সাত মহাদেশৰ ভিতৰত আটাইতকৈ সৰু মহাদেশ। অষ্ট্ৰেলিয়া, পাপুৱা নিউগিনি আৰু ইণ্ডোনেছিয়াৰ পাপুৱা আৰু পশ্চিম পাপুৱা প্ৰদেশক লৈ গঠিত এই মহাদেশখনৰ মাটিকালি ৮,৪৬৮,৩০০ বৰ্গ কিলোমিটাৰ আৰু জনসংখ্যা ৩১,২৬৯,০০০।

নিউজিলেণ্ড অষ্ট্ৰেলিয়া মহাদেশৰ অন্তৰ্ভূক্ত নহয়, কিয়নো ই অষ্ট্ৰেলিয়া মহাদেশ থকা কন্টিনেণ্টেল চেল্ফ খনত অৱস্থান কৰা নাই। নিউজিলেণ্ড সাগৰৰ তলত ডুবি থকা মহাদেশ "জিলেণ্ডিয়া"-ৰ অন্তৰ্গত।

ৰাষ্ট্ৰসমূহ

|অষ্ট্ৰেলিয়াৰ পতাকা অষ্ট্ৰেলিয়া
|পাপুৱা নিউগিনিৰ পতাকা পাপুৱা নিউগিনি

চহৰসমূহ

জনসংখ্যা অনুসৰি অষ্ট্ৰেলিয়া মহাদেশৰ বৃহত্তম নগৰসমূহ:
চিডনী (অষ্ট্ৰেলিয়া)
মেলবৰ্ণ (অষ্ট্ৰেলিয়া)
ব্ৰিচবেন (অষ্ট্ৰেলিয়া)
পাৰ্থ (অষ্ট্ৰেলিয়া)
এডিলেইড (অষ্ট্ৰেলিয়া)

তথ্যসূত্ৰ

শ্ৰেণী:মহাদেশ
কণী ধান

কণী ধান (বৈজ্ঞানিক নাম: Setaria italica; সমাৰ্থক Panicum italicum L.), মানুহৰ খাদ্যৰ বাবে খেতি কৰা এবিধ বাৰ্ষিক শস্য। ই দ্বিতীয় সৰ্বাধিক ৰোপণ কৰা বজৰাৰ এটা প্ৰজাতি আৰু এছিয়াত সৰ্বাধিক উৎপাদিত বজৰাৰ প্ৰজাতি। কণী ধান বজৰাৰ খেতিৰ আটাইতকৈ প্ৰাচীন প্ৰমাণ চীনৰ চিছানত ইয়েলো নদীৰ প্ৰাচীন অৱবাহিকাত পোৱা গৈছিল, আজিৰ পৰা প্ৰায় ৮,০০০ বছৰৰ আগৰ বুলি ধৰা হৈছে। ভাৰতত ফক্সটেইল বজৰা বা কণী ধানৰ খেতিও প্ৰাচীন কালৰ পৰাই চলি আহিছে৷ এই প্ৰজাতিৰ আন নামসমূহ হ’ল বামন চেটাৰিয়া, ফক্সটেইল ব্ৰিষ্টল-গ্ৰাছ, জায়ান্ট চেটাৰিয়া, সেউজীয়া ফক্সটেইল, ইটালীয় বাজৰা, জাৰ্মান বাজৰা আৰু হাংগেৰিয়ান বাজৰা৷

বৰ্ণনা

কণী ধান হৈছে এবিধ বাৰ্ষিক শস্য, যাৰ কাণ্ড মিহি, উলম্ব, পাতল আৰু ইয়াৰ উচ্চতা ১২০–২০০ চে.মি.৷

বীজৰ মূৰটো ৫–৩০ চে.মি. (২ ইঞ্চি – ১ ফুট ০ ইঞ্চি) দীঘল ঘন, লোমশ গুটি।

প্ৰায় ২ মিলিমিটাৰ (৩⁄৩২ ইঞ্চি) ব্যাসৰ সৰু বীজবোৰ পাতল, কাগজৰ দৰে খোলা এটাত আবদ্ধ থাকে, যিটো মৰণা মৰা হ’লে সহজে আঁতৰি যায়। বিভিন্ন জাতৰ মাজত বীজৰ ৰং বহু পৰিমাণে ভিন্ন হয়।

কৃষি

ভাৰতত ফক্স টেইল বজৰাৰ খেতি এতিয়াও ইয়াৰ শুষ্ক আৰু অৰ্ধশুষ্ক অঞ্চলৰ বাবে এক গুৰুত্বপূৰ্ণ শস্য।[12] দক্ষিণ ভাৰতত সংগম যুগৰ পৰাই দীৰ্ঘদিন ধৰি মানুহৰ মাজত ই প্ৰধান খাদ্য হিচাপে পৰিগণিত হৈ আহিছে। পুৰণি তামিল গ্ৰন্থত ইয়াৰ বিষয়ে প্ৰায়ে উল্লেখ কৰা পোৱা যায় আৰু ই সাধাৰণতে ভগৱান মুৰুগান আৰু তেওঁৰ পত্নী ভল্লীৰ আখ্যানৰ সৈতে জড়িত হৈ আছে।

ভাৰতৰ অসমৰ কাৰ্বি আংলং জিলাত বজৰা কাৰ্বিসকলৰ খাদ্য ব্যৱস্থাৰ লগতে ঝুম খেতি পথাৰৰো অবিচ্ছেদ্য অংগ হৈ আহিছে। হাঞ্জাংমিলেন নামৰ কাৰ্বি কণী ধান বজৰাৰ আগতেও ঝুম পথাৰত দেখা গৈছিল। কিন্তু আজিকালি ঝুম পথাৰত প্ৰায়েই দেখা পোৱা নগৈছিল। কিন্তু কৃষকসকলে এতিয়া পৰম্পৰাগত শস্যক নিজৰ খাদ্য ব্যৱস্থালৈ ঘূৰাই আনিছে, যিটোৰ বাবে পানীৰ প্ৰয়োজন কম, কম উৰ্বৰ মাটিতো ভালদৰে গজে, দ্ৰুতগতিত বৃদ্ধি পায় আৰু অতি কম ৰোগত আক্ৰান্ত হয়।

চীনৰ উত্তৰ অংশত ছুং বংশৰ আগতে ঘেঁহু মূল খাদ্য হোৱাৰ আগতে কণী ধান বজৰা মূল খাদ্য আছিল৷ বৰ্তমানেও ই আটাইতকৈ সাধাৰণ বাজৰা আৰু দেশৰ শুকান উত্তৰ অংশত বিশেষকৈ দুখীয়া লোকৰ মাজত অন্যতম প্ৰধান খাদ্য শস্য। দক্ষিণ-পূব এছিয়াত ফক্স টেইল বজৰাৰ খেতি সাধাৰণতে ইয়াৰ শুকান, উচ্চভূমি অঞ্চলত কৰা হয়। ইউৰোপ আৰু উত্তৰ আমেৰিকাত ইয়াক ঘাঁহ আৰু চাইলেজৰ বাবে মধ্যমীয়া পৰিসৰত আৰু চৰাইৰ বীজৰ বাবে অধিক সীমিত পৰিমাণে ৰোপণ কৰা হয়।

তথ্য সূত্ৰ

শ্ৰেণী:শস্য
শ্ৰেণী:খাদ্য
উৰ্দু ৱিকিপিডিয়া

উৰ্দু ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ উৰ্দু সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত উৰ্দু ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

উৰ্দু ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
হাৰ্বাৰ্ট হুভাৰ

হাৰ্বাৰ্ট ক্লাৰ্ক হুভাৰ (; জন্ম: ১০ আগষ্ট ১৮৭৪ – মৃত্যু: ২০ অক্টোবৰ ১৯৬৪) আমেৰিকাৰ ৩১ সংখ্যক ৰাষ্ট্ৰপতি (১৯২৯–৩৩)। তেওঁ এজন পেছাদাৰী খনি অভিযন্তা আছিল আৰু তেওঁ কোৱাকাৰ হিচাপে ডাঙৰ-দীঘল হৈছিল। ৰিপাব্লিকান হুভাৰে প্ৰথম বিশ্বযুদ্ধৰ সময়ত আমেৰিকাৰ খাদ্য প্ৰশাসনৰ মুৰব্বী হিচাপে কাৰ্যনিৰ্বাহ কৰিছিল আৰু যুদ্ধকালীন বেলজিয়ামত মানৱীয় সাহায্য প্ৰচেষ্টাৰ বাবে আন্তঃৰাষ্ট্ৰীয় পৰ্যায়ত পৰিচিত হৈছিল।

উদ্ধৃতি

এনে কোনো সংস্থাক কোনো ক্ষমতা প্ৰদান কৰাৰ কোনো কাৰণ মই দেখা নাই যাৰ ফলত ‘উচ্চ চৰকাৰ’ স্থাপনৰ প্ৰৱণতা ৰাখিব, বা যিয়ে যিকোনো প্ৰকাৰে জাতীয়তাবাদৰ গুৰুত্বপূৰ্ণ নীতিটোক দুৰ্বল কৰি তুলিব, যাৰ ওপৰত আমাৰ দেশপ্ৰেম আৰু প্ৰগতি নিৰ্ভৰশীল।
- ১৯২২ চনত লীগ অৱ নেচনছৰ বিষয়ে মন্তব্য হাৰ্বাৰ্ট হুভাৰ এণ্ড ইকনমিক ডিপ্লমেচি: ডিপাৰ্টমেণ্ট অৱ কমাৰ্চ পলিচি, ১৯২১–১৯২৮
আপোনালোকক সোঁৱৰাই দিওঁ যে ঋণ হৈছে বাণিজ্যৰ প্ৰাণ, মূল্য আৰু কৰ্মসংস্থাপনৰ প্ৰাণ।
- আইঅ'ৱাৰ ডেচ মইনেছত দিয়া ভাষণ (৪ অক্টোবৰ, ১৯৩২)
বৃদ্ধসকলে যুদ্ধ ঘোষণা কৰে; কিন্তু ডেকাবোৰেহে যুঁজি মৰিবলগীয়া হয়।
ধন্য ডেকাসকল, কিয়নো তেওঁলোকে জাতীয় ঋণৰ উত্তৰাধিকাৰী হ’ব।
- নেব্ৰাস্কা ৰিপাব্লিকান সন্মিলনত ভাষণ, লিংকন, নেব্ৰাস্কা (১৬ জানুৱাৰী ১৯৩৬)

চান্টাক্লজৰ বাহিৰেও আন্ধাৰত ঘূৰি ফুৰা আন বহুতো বস্তু আছে।
- জন মাৰ্শ্বেল ৰিপাব্লিকান ক্লাব, ছেইণ্ট লুইছ, মিছৌৰীত দিয়া ভাষণ (১৬ ডিচেম্বৰ, ১৯৩৫)

স্বাধীনতা হৈছে সেই মুকলি খিৰিকী যাৰ মাজেৰে মানুহৰ আত্মা আৰু মানৱ মৰ্যাদাৰ সূৰ্য্যৰ পোহৰ বৈ যায়।

উৎস

শ্ৰেণী:অভিযন্তা
শ্ৰেণী:আমেৰিকা যুক্তৰাষ্ট্ৰৰ ৰাষ্ট্ৰপতি
শ্ৰেণী:মৃত ব্যক্তি
হিড়িম্বী

হিড়িম্বী বা হিড়িম্বা (, ) পাণ্ডৱ ভীমৰ পত্নী আৰু মহাভাৰতৰ মহান যোদ্ধা বীৰ ঘটোৎকচ মাতৃ আছিল। তেওঁ আদি পৰ্বৰ নৱম উপ-পৰ্ব (হিড়িম্বা-বধ পৰ্বত)-ত ভীমক লগ পায়। তেওঁক ভূটনদেৱী বা পল্লৱী বুলিও উল্লেখ কৰা হয়।

হিড়িম্বী আৰু ভীম

কাহিনীটো মহাভাৰতৰ লক্ষ্যগৃহৰ পৰা আৰম্ভ হয়, যেতিয়া পাণ্ডৱসকলে এক ঘন অৰণ্যত উপনীত হয়। ভ্ৰমণ কৰি ক্লান্ত হৈ তেওঁলোক সকলোৱে ৰাতি শুই পৰে আৰু ভীমে চোৱা-চিতাৰ দায়িত্ব লয়।

আৰু সেই একেখন অৰণ্যতে হিড়িম্বী আৰু তেওঁৰ ভায়েক হিড়িম্ব বাস কৰিছিল যি অতি শক্তিশালী ৰাক্ষস আছিল। তেওঁ দূৰৰ পৰাই পাণ্ডৱসকলৰ গোন্ধ পাইছিল আৰু ভীমক জালত প্ৰলোভিত কৰিবলৈ হিড়িম্বই তেওঁৰ ভনী হিড়িম্বী কৈছিল, যাতে তেওঁ তেওঁক খাব পাৰে। ভায়েক হিড়িম্বৰ কথামতে হিড়িম্বী ভীমক জালত প্ৰলোভিত কৰিবলৈ যায় যদিও ভীমৰ মুখামুখি হৈ তেওঁ প্ৰলোভিত কৰাৰ পৰিৱৰ্তে ভীমৰ প্ৰেমত পৰে। তেওঁ এগৰাকী অতি সুন্দৰ মহিলাৰ ৰূপ ধাৰণ কৰিছিল আৰু তেওঁৰ প্ৰকৃত পৰিচয় প্ৰকাশ কৰি তেওঁক বিয়া কৰাৰ ইচ্ছা প্ৰকাশ কৰি গৈছিল, লগতে তেওঁৰ ভায়েকৰ উদ্দেশ্যও প্ৰকাশ কৰিছিল। হিড়িম্বীৰ সহায়ত ভীমে হিড়িম্বক সোনকালেই পৰাভূত কৰিছিল। কুন্তী আৰু পাণ্ডৱসকলে সিহঁতক দূৰৰ পৰাই চাই থাকে।

বিবাহ

হিড়িম্বক হত্যা কৰাৰ পিছত ভীমে হিড়িম্বীক বিবাহ কৰায়। ভীমে সিহঁতৰ এটা সন্তান জন্ম নোহোৱালৈকে বাস কৰাৰ সিদ্ধান্ত লয় আৰু এবছৰৰ ভিতৰত, হিড়িম্বী এটা সন্তান জন্ম দিয়ে। তেওঁলোকে তেওঁক ঘটোৎকচ নাম দিয়ে। ঘটোৎকচ মহাভাৰতৰ যুদ্ধৰ এগৰাকী মহান যোদ্ধা আছিল।

মন্দিৰ

হিড়িম্বীৰ উপাসনাৰ বাবে উৎসৰ্গিত হিমাচল প্ৰদেশৰ মানালীত এটা মন্দিৰ আছে। কিংবদন্তি অনুসৰি, হিড়িম্বী তপস্যা কৰিবলৈ আৰু দেৱীৰ মৰ্যাদা লাভ কৰিবলৈ অৰণ্যত ঘূৰি আছিল।

তথ্য সংগ্ৰহ

শ্ৰেণী:মহাভাৰতৰ চৰিত্ৰ
শ্ৰেণী:ৰাক্ষসী
শ্ৰেণী:মহাভাৰতৰ ৰাক্ষস
জননী জন্মভূমিশ্চ স্বৰ্গাদপি গৰীয়সী

"জননী জন্মভূমিশ্চ স্বৰ্গাদপি গৰীয়সী" (দেৱনাগৰী লিপিত: जननी जन्मभूमिश्च स्वर्गादपि गरीयसी; ; উচ্চাৰিত: d͡zʌnʌni d͡zʌnmʌbʱumist͡sʌ swʌrɡadʌpi ɡʌrijʌsi) ৰামায়ণৰ এটি সংস্কৃত শ্লোকৰ এশাৰী। ই নেপাল চৰকাৰৰ মূলমন্ত্ৰও।

অনুবাদ

"মাতৃ আৰু মাতৃভূমি স্বৰ্গতকৈও উত্তম"।

উৎপত্তি

এই বাক্য হিন্দু মহাকাব্য ৰামায়ণৰ কিছু পুনৰাবৃত্তিত প্ৰদৰ্শিত হ'ব পাৰে, যদিও ৰামায়ণৰ সমালোচকীয় সংস্কৰণত ই সন্নিৱিষ্ট নহয়।

তদুপৰি, এই শ্লোকৰ অন্ততঃ দুটি সংস্কৰণ পোৱা যায়। প্ৰথম সংস্কৰণ ১৯৩০ চনত টি আৰ কৃষ্ণচাৰী আৰু টি আৰ ভেম্বকাচাৰীৰ দ্বাৰা মাদ্ৰাচ হিন্দী প্ৰচাৰ প্ৰেছৰ সহায়ত প্ৰকাশিত ৰামায়ণত পোৱা যায়। তাত ভৰদ্বাজে ৰামক কয়:

मित्राणि धन धान्यानि प्रजानां सम्मतानिव |

जननी जन्म भूमिश्च स्वर्गादपि गरीयसी |

(মিত্ৰাণি ধন ধান্যানি প্ৰজানাং সম্মতানিৱ।

জননী জন্ম ভূমিশ্চ স্বৰ্গাদপি গৰীয়সী।।)

অৰ্থ: মিত্ৰ, ধন আৰু ধান্যক প্ৰজাই অতিকৈ সন্মান কৰে। কিন্তু জননী আৰু জন্মভূমি স্বৰ্গতকৈও উত্তম।

অন্য এক সংস্কৰণত ৰামে লক্ষ্মণক কয়:

अपि स्वर्णमयी लङ्का न मे लक्ष्मण रोचते |

जननी जन्मभूमिश्च स्वर्गादपि गरीयसी |

(অপি স্বৰ্ণময়ী লঙ্কা ন মে লক্ষ্মণ ৰোচতে।

জননী জন্মভূমিশ্চ স্বৰ্গাদপি গৰীয়সী।।)

অৰ্থ: এই স্বৰ্ণময়ী লংকায়ো মোক ৰুচী প্ৰদান কৰা নাই লক্ষ্মণ। জননী আৰু জন্মভূমি স্বৰ্গতকৈও উত্তম।

তথ্য সংগ্ৰহ
মদীহা গৌহৰ

মদীহা গৌহৰ (; ২১ ছেপ্টেম্বৰ ১৯৫৬ – ২৫ এপ্ৰিল ২০১৮) এগৰাকী পাকিস্তানী টিভি আৰু মঞ্চ অভিনেত্ৰী, নাট্যকাৰ আৰু সামাজিক থিয়েটাৰৰ পৰিচালক, আৰু নাৰী অধিকাৰ কৰ্মী। ১৯৮৪ চনত তেওঁ আজোকা থিয়েটাৰ প্ৰতিষ্ঠা কৰে য’ত ভ্ৰাম্যমাণ থিয়েটাৰ, ৰাজপথ আৰু ৰাজহুৱা স্থানত সামাজিক বিষয়বস্তু মঞ্চস্থ কৰা হয়। আজোকা থিয়েটাৰৰ সৈতে তেওঁ এছিয়া আৰু ইউৰোপত অভিনয় কৰিছিল।

চমু জীৱনী

১৯৫৬ চনত পাকিস্তানৰ কৰাচীত মদীহা গৌহৰে জন্মগ্ৰহণ কৰিছিল। চৰকাৰী কলেজ লাহোৰৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰাৰ পিছত তেওঁ ইংলেণ্ডলৈ গুচি যায় আৰু তাৰ পৰাই লণ্ডন বিশ্ববিদ্যালয়ত নাট্য বিজ্ঞান অধ্যয়ন কৰি আন এটা স্নাতকোত্তৰ ডিগ্ৰী লাভ কৰে।

১৯৮৩ চনত পঢ়া-শুনা সম্পূৰ্ণ কৰি জন্মভূমিলৈ উভতি আহি লাহোৰত বসতি স্থাপন কৰে। ১২ ফেব্ৰুৱাৰীত মহিলা মাৰ্চৰ সৈতে জড়িত হৈ আছিল তেওঁ আৰু আনসকলে শাসন ব্যৱস্থাৰ বিৰুদ্ধে প্ৰতিবাদ সাব্যস্ত কৰিছিল। তেওঁক এজন আৰক্ষী বিষয়াই পিছলৈ ঠেলি দিয়াৰ ফটো তোলা হৈছিল।

গৌহৰ আৰু তেওঁৰ স্বামী শ্বাহিদ নাদীমে ১৯৮৪ চনত আজোকা থিয়েটাৰ প্ৰতিষ্ঠা কৰে। আজোকাই (ইংৰাজী:বৰ্তমান) ভাণ্ড আৰু নৌতংকিৰ মৌখিক পৰম্পৰাৰ বিষয়ে বিশদভাৱে কৈছে আৰু পঞ্জাৱ প্ৰদেশৰ ওপৰত ওপৰত থকা অঞ্চলটোত এক সমৃদ্ধিশালী ভিত্তি বিচাৰি পাইছিল। ব্ৰিটেইন আৰু চীনত শৈক্ষিক পটভূমি থকাৰ পিছতো গৌহৰে গতানুগতিক ধ্ৰুপদী পশ্চিমীয়া নাট্য কৌশলৰ মাজতে সীমাবদ্ধ নাথাকিল। বৰঞ্চ সমসাময়িক আৱেগৰ সৈতে প্ৰামাণিক পাকিস্তানী উপাদানসমূহ সন্নিৱিষ্ট কৰাৰ লক্ষ্য লৈছিল। আজোকাৰ সৈতে গৌহৰে পাকিস্তানত, আৰু তাৰ পিছত আন বহু দেশত অনুষ্ঠান পৰিৱেশন কৰিছিল। এই দলটোৱে ভাৰত, বাংলাদেশ, নেপাল আৰু শ্ৰীলংকা আদি অঞ্চলৰ লগতে ইউৰোপৰ কেইবাখনো দেশত অনুষ্ঠান পৰিৱেশন কৰিছিল। ২০০৭ চনত তেওঁ আন্তঃৰাষ্ট্ৰীয় থিয়েটাৰ পাস্তা বঁটা লাভ কৰে।

২০০৭ চনত আজোকাই গৌহৰৰ ৰচনা আৰু পৰিচালিত নাটক বুৰ্কাভাগাঞ্জা (বুৰ্কা-ভাগাঞ্জা) পৰিৱেশন কৰে, যাৰ ফলত যথেষ্ট বিতৰ্কৰ সৃষ্টি হয়। বোৰ্খা পিন্ধা অভিনেতাসকলে যৌন বৈষম্য, অসহিষ্ণুতা আৰু ধৰ্মান্ধতাৰ বিষয়বস্তু অভিনয় কৰিছিল। তেওঁৰ নিজৰ দেশত সংসদৰ সদস্যসকলে এই অনুষ্ঠানত নিষেধাজ্ঞা আৰোপ কৰাৰ আহ্বান জনাইছিল আৰু সাংস্কৃতিক মন্ত্ৰীয়ে মঞ্চ নাটক চলি থাকিলে নিষেধাজ্ঞা আৰোপ কৰাৰ ভাবুকি দিছিল। অৱশেষত ভাবুকি হিচাপে মঞ্চ নাটকখনৰ ওপৰত নিষেধাজ্ঞা জাৰি কৰা হয় যদিও বেচৰকাৰী সংস্থা আৰু মহিলা অধিকাৰ কৰ্মীসকলে নাটকখন ইংৰাজীলৈ অনুবাদ কৰি আজোকাক সমৰ্থন কৰাৰ চিন স্বৰূপে আন্তঃৰাষ্ট্ৰীয় পৰ্যায়ত নাটখন পৰিৱেশন কৰে।

তথ্যসূত্ৰ

শ্ৰেণী:পাকিস্তানৰ অভিনেত্ৰী
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
আইজাক নিউটন

ছাৰ আইজাক নিউটন (; ২৫ ডিচেম্বৰ, ১৬৪২ − ৩১ মাৰ্চ, ১৭২৭) আছিল একাধাৰে পদাৰ্থ বিজ্ঞানী, গণিতজ্ঞ, জ্যোতিৰ্বিজ্ঞানী, প্ৰাকৃতিক দাৰ্শনিক (Natural Philosopher), ৰসায়ন বিজ্ঞনী, ধৰ্মতাত্বিক ইংৰাজ ৰয়েল চচাইটিৰ সদস্য তথা ইতিহাসৰ সবাতোকৈ প্ৰভাৱশালী ব্যক্তিসকলৰ ভিতৰত অন্যতম।

উদ্ধৃতিসমূহ

মই জ্যোতিষ্কৰহে গতি গণনা কৰিব পাৰোঁ, কিন্তু মানুহৰ উন্মাদনা নহয়।
ম‌ই কোনো প্ৰকল্প তৈয়াৰ নকৰোঁ; কাৰণ প্ৰপঞ্চৰ পৰা যি নিৰ্গত নহয়, সেয়ে হ’ল প্ৰকল্প,— আৰু ভৌতিকেই হ‌ওক বা অধিভৌতিকেই হ‌ওক, ঐন্দ্ৰজালিক গুণসম্পন্ন‌ই হ‌ওক বা ভৌতিক গুণসম্পন্ন‌ই হ‌ওক, পৰীক্ষামূলক দৰ্শনত প্ৰকল্পৰ স্থান নাই।
বিশ্ব-ব্ৰহ্মাণ্ডৰ প্ৰতিটো ক্ৰিয়াৰে এক সমান আৰু বিপৰীতমুখী প্ৰতিক্ৰিয়া সদায় বিদ্যমান৷
যদি মই আনতকৈ অধিক দূৰত দেখিছো, তেন্তে সেয়া মই মহাপুৰুষৰ কান্ধত থিয় হোৱাৰ বাবেই।
আন কোনো প্ৰমাণ নাথাকিলেও ঈশ্বৰৰ অস্তিত্বৰ বিষয়ে মোক পতিয়ন নিয়াবলৈ কেৱল বুঢ়া আঙুলিটোৱেই যথেষ্ট।
মোৰ শক্তিবোৰ সাধাৰণ। কেৱল মোৰ পৰীক্ষা-নিৰীক্ষাই মোক সফলতা কঢ়িয়াই আনে।
প্ৰতিভা হৈছে ধৈৰ্য্য।

উৎস

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:গণিতজ্ঞ
শ্ৰেণী:পদাৰ্থ বিজ্ঞানী
শ্ৰেণী:দাৰ্শনিক
শ্ৰেণী:জ্যোতিৰ্বিজ্ঞানী
শ্ৰেণী:মৃত ব্যক্তি
কাৰ্ল' ৰ'ভেল্লী

কাৰ্ল' ৰ'ভেল্লী এগৰাকী তাত্ত্বিক পদাৰ্থবিজ্ঞানী আৰু লেখক। ইটালী আৰু আমেৰিকা যুক্তৰাষ্ট্ৰত কৰ্মজীৱনৰ আৰম্ভণি কৰা কাৰ্ল' ৰ'ভেল্লীয়ে ২০০০ চনৰ পৰা ফ্ৰান্সত কাম কৰি আহিছে। তেওঁৰ কৰ্মই প্ৰকৃততে কোৱাণ্টাম গ্ৰেভিটিৰ ক্ষেত্ৰখনক সাঙুৰি লায়। তেওঁ‌ লুপ কোৱাণ্টাম গ্ৰেভিটি নামৰ তত্ত্বটোৰ এজন প্ৰতিষ্ঠাপক। ইতিহাস আৰু বিজ্ঞান-দৰ্শনৰ ক্ষেত্ৰখনলৈও তেখেতে অৱদান আগবঢ়াইছে।
তেওঁৰ ছেভেন ব্ৰিফ লেছন্‌ছ অন্ ফিজিক্স নামৰ জনপ্ৰিয় বিজ্ঞানভিত্তিক কিতাপখন প্ৰথমে ইটালিয়ান ভাষাত ২০১৪ চনত প্ৰকাশ পাইছিল। বৰ্তমানলৈকে এই গ্ৰন্থখন বিশ্বৰ ৫২টা ভাষালৈ অনুবাদ কৰা হৈছে। বিশ্বজুৰি গ্ৰন্থখনৰ এক মিলিয়নতকৈও অধিক ক'পী বিক্ৰি হৈছে।

তথ্যসূত্ৰ

বাহ্যিক সংযোগ

শ্ৰেণী:ইটালীৰ ব্যক্তি
শ্ৰেণী:পদাৰ্থ বিজ্ঞানী
শ্ৰেণী:তাত্ত্বিক পদাৰ্থ বিজ্ঞানী
লিচিনিয়া ইউকাৰিছ

লিচিনিয়া ইউকাৰিছ (খ্ৰীষ্টপূৰ্ব ১ম শতিকা) এগৰাকী প্ৰাচীন ৰোমান মঞ্চ অভিনেত্ৰী আছিল, যিয়ে ১৪ বছৰ বয়সতে মৃত্যু বৰণ কৰিছিল। তেওঁৰ সমাধিৰ শিলালিপিত তেওঁৰ পিতৃৰ দ্বাৰা উল্লেখ কৰা হৈছে যে তেওঁ প্ৰাচীন ৰোমৰ নাট্যশালাৰ এটা উজ্জ্বল নক্ষত্ৰ আছিল। তেওঁৰ সমাধি শিলালিপিত উল্লেখ আছে যে তেওঁ "অভিজাতসকলৰ উৎসৱৰ" সময়ত নৃত্য কৰিছিল আৰু গ্ৰীক নাট্যশালাত ৰোমান জনসাধাৰণৰ সন্মুখত অভিনয় কৰিছিল।

ইউকাৰিছ মূলতঃ এগৰাকী দাসী আছিল, যাক ৰোমান মহিলা লিচিনিয়াই মুক্ত কৰি দিয়ে। গ্ৰীচত কেৱল পুৰুষসকলে অভিনয় কৰাৰ অনুমতি পোৱা হলেও, ৰোমত মহিলাসকলে অভিনয় কৰিব পাৰিছিল। যদিও বহুতো প্ৰসিদ্ধ নাট্যশালাত মহিলাসকলৰ অভিনয় নিষিদ্ধ আছিল, তথাপিও সৰু মঞ্চত মাইমে আৰু পাণ্টমাইম নৃত্যশিল্পী হিচাপে মহিলাসকলে প্ৰদৰ্শন কৰিছিল, যাক নিচিনা পেশা হিচাপে গণ্য কৰা নাছিল।

ইউকাৰিছে এক উজ্জ্বল অভিনয় জীৱন লাভ কৰিছিল। তেওঁ ৰোমৰ সেই স্বল্পসংখ্যক অভিনেত্ৰীৰ অন্তৰ্গত আছিল, যিসকলে মুখ্য নাট্যশালাত অভিনয় কৰিবলৈ অনুমতি পাইছিল আৰু কেৱল অভিনয়ৰে সম্মানজনক জীৱিকা নিৰ্বাহ কৰিছিল। তেওঁ অভিনয় দক্ষতাৰ বাবে জনপ্ৰিয়তা আৰু সন্মান লাভ কৰিছিল, য'ত তেওঁক "মিউজসকলৰ হাতেৰে শিক্ষিত যেন" বুলি বৰ্ণনা কৰা হৈছিল। তেওঁ নিজৰ পেশাৰ ওপৰত গৌৰৱ অনুভৱ কৰিছিল আৰু তেওঁ লাভ কৰা সন্মানত সন্তুষ্ট আছিল।

ইউকাৰিছে সেই কেইজনমান পৰিচিত ৰোমান অভিনেত্ৰীৰ অন্যতম আছিল, যিসকলে ৰোমান গণতন্ত্ৰৰ সময়ত প্ৰখ্যাতি লাভ কৰিছিল। আনজন অভিনেত্ৰীৰ ভিতৰত আছিল: চাইপ্ৰাছৰ এণ্টিঅ’ডেমিছ (খ্ৰীষ্টপূৰ্ব ২য় শতিকা), আৰবুছকুলা, বাক্কিছ, ডায়োনিচিয়া, এমফাচিছ, ফাবিয়া আৰেতে, গালেৰিয়া কোপিঅ'লা, চাম্মুলা, লুচ্চেইয়া, তাৰ্তিয়া, আৰু ভলুম্নিয়া চিথেৰিচ।

উৎসসমূহ

Mary R. Lefkowitz, Maureen B. Fant: Women's Life in Greece and Rome: A Source Book in Translation., Johns Hopkins University Press, 2005
Matthew Dillon, Lynda Garland, Ancient Rome: A Sourcebook
Edith Hall, Rosie Wyles, New Directions in Ancient Pantomime
Pat Easterling, Edith Hall, Greek and Roman Actors: Aspects of an Ancient Profession
War, Women and Children in Ancient Rome (Routledge Revivals)

তথ্যসূত্ৰ

শ্ৰেণী:অভিনেত্ৰী
শ্ৰেণী:প্ৰাচীন অভিনেত্ৰী